MLDataScientist/Wikipedia-uzbek-2024-05-01 huggingface dataset:
Vysokovskiy qal’asi

Visokovskiy qal’asi — XVII-XVIII asrlarda Brest viloyati Kamenetsk tumani Visokovskiy shahrida mavjud boʻlgan qal’a.

Tarixi 
Qal’a XVII-asrning o‘rtalarida, ehtimol Vitebsk voyevodasi (askarlar bjshligʻi) Pavel Sanega davrida qurilgan.

Pulva daryosining yuqori o‘ng qirg‘og‘ida bastionli tuproq istehkomlar qurilgan. Qal’a har tomondan suv bilan o‘ralgan edi. Darvoza joylashgan shimoli-sharq tomonda keng hovuz bor edi. Uning ustigan koʻtarma ko‘prik tashlangan boʻlib, tuproq devor orasiga joylashgan uchta darvozali 2 qavatli g‘ishtli minoraga olib boragi. U yerda qo‘riqxona, qurol-yarog‘ va ko‘prikni ko‘tarish mexanizmi joylashgan. Darvozalarning o‘ng va chap tomonida ikkita kuchli bastion va ikkita kurant boʻlgan edi. Shimol va g‘arb tomonlarda kichik bastionlar ham bor edi. Katta qal’a detinetsda yog‘och saroy va xizmat xonalari boʻlgan.

1654-1667 yillardagi Rossiya-Polsha urushi va Shimoliy urush vaqtida qal’a jiddiy shikastlangan, ammo keyinchalik qayta tiklangan.

Hozirgi holati 
Qal’aning tuproq uyumlari va uning darvozalari xarobalari bizning davrimizga qadar saqlanib qolgan. Visokovskiy qal’asi istehkomlarining arxeologik tadqiqotlari 1977-yilda M. A Tkachev rahbarligida o‘tkazilgan.

Adabiyot 
 Ткачоў М. А. Высокаўскі замак // Энцыклапедыя гісторыі Беларусі / Рэдкал.: Б. І. Сачанка (гал. рэд.) i інш.; Маст. Э. Э. Жакевіч. — Мн.: БелЭн, 1994. — Т. 2 : Беліцк-Гімн. — С. 374. — 537 с. — 20 000 экз. — ISBN 5-85700-142-0. (белор.)
Belarus Qal'alari
Kamenets tumani
Belorussiyada xarobalar
XVII asrda qurilgan qal'alar
Avliyo Leander sarig‘i

Avliyo Leander sarigʻi () — bu Sevilyadagi San-Leandroning Avgustin monastiridan olingan ispan shirinligi. Monastir, keyin shirinlik, Sevilyalik Avliyo Leander, ensiklopedist Isidorning akasi sharafiga nomlangan.

Avliyo Leanderning sarigʻi tuxum sarigʻi va shakardan tayyorlanadi. Ushbu shirinlik haqidagi eng qadimgi maʼlumot 16-asrga oid qoʻlda yozilgan xatdir. Avliyo Leanderning sarigʻi boshqa eski ispan shirinligiga oʻxshaydi — Sent-Tereza sarigʻi, lekin boshqa shaklga ega. Anʼanaga koʻra, ular qogʻozga oʻralgan va kichik yogʻoch qutiga qadoqlangan holda sotiladi. Avliyo Leanderning sarigʻi Sevilyaning oshpazlik yoʻnalishidir. Ular Luis Cernuda, Armando Palasio Valdes va Kamilo Xose Sela kabi ispan yozuvchilarining kitoblarida ijobiy kontekstda tilga olinadi.

Avliyo Leanderning sarigʻi faqat shakar va sarigʻidan iborat boʻlsa-da, suv va, ehtimol, limon sharbati qoʻshilgan boʻlsa-da, hech kim rohibalar saqlaydigan va avliyo sarigʻini pishiradigan aniq retseptni topa olmagan. Hozirgacha xuddi shu nomdagi monastirda rohibalar tomonidan qoʻlda tayyorlangan va anʼanaviy tarzda qadoqlangan sarigʻlar haqiqiy Avliyo Leander sarigʻi hisoblanadi.

Manbalar

Adabiyotlar 

 Pastelería y cocina: Gvia amaliyoti. Traba Karrasko, Luis de la; Garsiya Visente, Viktor R., Ediciones Norma, SA (2002), ISBN 8484510077
 Guia del buen comer ispanol. Dionisio Peres Gutierrez, ISBN 978-84-9862-168-6, jpublicado en 1929.
 ispan shirinliklari
Sevilya Madaniyati
Kalakeytto

Kalakeytto ( — soʻzma-soʻz „baliq shoʻrva“) — kareliya va fin milliy taomi, anʼanaviy baliq shoʻrva. „Sutli quloq“ yoki „Solovetskiy qulogʻi“ nomi ostida shoʻrva Rossiyaning shimolida mashhurdir.

Shoʻrva fin-ugor xalqlariga (ayniqsa, estonlar va finlarga) xos boʻlgan issiq ovqatlarning tarkibiy qismi sifatida sut mahsulotlarini keng qoʻllashning odatiy namunasidir. Odatda kalakeytto oq, suyaksiz baliq (kambala, oq baliq, treska) filesidan tayyorlanadi. Sut oʻrniga losos va qaymoqli kalakeyttoning bayramona versiyasi lohikeitto deb ataladi ( — soʻzma-soʻz „losos shoʻrva“).

Shoʻrvani tayyorlash juda oddiy: kartoshka, baliq filesi bulonga qoʻshiladi, qaynatiladi va tayyor boʻlganda sut yoki qaymoq quyiladi. Boshqa shunga oʻxshash shoʻrvalardan farqli oʻlaroq, kalakeyttoga quyilgan sut yoki qaymoq har doim un bilan quyuqlashtiriladi. Ziravorlar toʻplami, doimgidek, fin oshxonasiga xos boʻlgani kabi, juda kamtarona boʻlib, murch (qora va xushboʻy), piyoz, baʼzan petrushka va ukropni oʻz ichiga oladi.

Anʼanaviy ravishda kalakeyttoni choʻyan idishlarda va pechda pishirish odat tusiga kirgan va uni pishirgandan bir kun oʻtgach, damlangandan keyin isteʼmol qilinadi.

Parhezshunoslar baliq va sutni aralashtirib isteʼmol qilishdan qaytaradi. Ayrim mutaxassislar bu iqlim bilan bogʻliqligini taʼkidlaydi. Ibn Sino „Tib qonunlari“ asarida baliqni sutga qoʻshib yeyish kasallik keltirib chiqarishini yozgan.

Manbalar

Adabiyotlar 

 T. Solomonik. Yevropeyskaya shkatulka. Kulinarnie shedevri mira. Izdatelstvo Neva, seriya Kulinariya — Neva, 2006 g., 368 s. — ISBN 576544721X

Shoʻrvalar
Fin oshxonasi
 Shvetsiya osh
 Karelian oshxonasi
 baliq sho'rvalari
 Rossiya Sho'rvalari
Kobul palovi

Kobul palovi, Ozbek palovi () — Afgʻoniston va Markaziy Osiyoning boshqa mamlakatlarida pishiriladigan palovning bir turi. U mayiz, sabzi va mol yoki qoʻzichoq goʻshti bilan aralashtirilgan guruchdan iborat. Mintaqaga qarab turli xil variantlari mavjud.

Dasturxonga tortilishi 
Bu palov masalliqlarning narxi va sifati tufayli bayramona va muhim taom sanaladi. Palov anʼanaviy tarzda dasturxon oʻrtasiga boshqa mahsulotlar bilan birga qoʻyiladi.

Galereya

Yana qarang 

 Palov

Manbalar 

Oʻzbek oshxonasi
Afg'on oshxonasi
tojik oshxonasi
Guruchli taomlar
Königsberg marsipani

Königsberg marsipani () anʼanaviy ravishda Germaniyaning Kyonigsberg shahrida ishlab chiqarilgan marsipan turidir.

Tarixi 

Birinchi marta marsipanlar 1526-yilda eslab oʻtilgan: 1526-yil 1-iyulda ular Dyuk Albrext (Tevtonik ordenining soʻnggi Buyuk magistri va Prussiyaning birinchi gersogi) va Daniya malikasi toʻyiga tuhfa etilgan. 1526-yildan beri marsipanlar shifobaxsh vosita sifatida dorixonalarda sotila boshlandi, ammo keyin qandolat doʻkonlarida ham sotila boshlandi.

Kyonigsberg marsipanining oʻziga xos xususiyati — sirti kuygan oltin yoki ochiq jigarrang tusidir. Kyonigsberg marsipani Shveytsariyada ishlab chiqilgan. Uning tarkibi maydalangan bodom, shakar kukuni, tuxum oqi va ozgina limon sharbatidir. Bundan tashqari, atirgul suvi Kyonigsberg marsipanlarini tayyorlashda ishlatilgan.

Kyonigsberg marsipani Berlin marsipanidan yaxshiroq qovurilishi bilan ajralib turadi va toʻqroq boʻlgan, xamiriga koʻproq Oʻrta yer dengizi achchiq bodomlari qoʻshilgan — bu omillar Kyonigsberg marsipanini yanada oʻtkirroq va xushboʻyroq qildan. Kyonigsberg marsipani Lyubek marsipanidan shakari kamligi va antiqa shakllari bilan ajralib turardi, lekin eng asosiy farqi pechda qizartirilganligi boʻlgan.

Kyonigsberg marsipani chor Rossiyasiga ham eksport qilingan. Prussiya malikasi Luiza-Sharlotta Rossiyaga kelganida va imperator Aleksandra Fedorovna va Nikolay I ning rafiqasi boʻlganida, u oʻzi bilan Rojdestvo ziyofatlariga archa va qishki bayramlarga marsipan olib kelgan.

1809-yilda aka-uka Pomattilar Kyonigsbergda birinchi marsipan zavodini ochdilar. Tez orada ular „qirollik saroyining qandolatchilari“ unvoniga sazovor boʻlishdi.

Kyonigsberg marsipani Toruń, Nyurnberg va Frankfurt pryaniklari bilan birga, Klemens Brentanoning „Xoʻrozcha, Makiyoncha and Qoqogʻoy“ ertagida „vatanparvarlik pirogi“ deb ataladi.

Manbalar

Adabiyotlar 

 Hermann Bink: Ostpreußisches Lachen — Königsberger Marzipan und andere heimatliche Leckereien heiteren Inhalts. Hartung, Königsberg 1933
 Der fröhliche Ostpreuße — lustige Geschichten und Lieder. Schallplatte, Miller International, Quickborn 1976

Alifbo boʻyicha taomlar
Marsipan
Shirinliklar
Koenigsberg Oshxonasi
1526-yilda paydo boʻlgan
Kazunsey

Kazunsey (, shuningdek: casonciei, casanzes, csanzöi) — yarim oy shaklida buklangan ravioli yoki tuxumbarak kabi ishi toʻldirilgan xamir mahsulotining bir turi. Italiya makaroni toifasiga mansub. Odatda, bu xamir mahsulotlari uy sharoitida tayyorlanib, Italiyaning shimoli-sharqiy qismida, ayniqsa Belluno, Bolzano va Trento provinsiyalarida Venetsiya, Dolomit togʻlari pazandalik anʼanalariga xosdir.

Yupqa varaqdan kesilgan, diametri taxminan 4-5 sm boʻlgan kvadrat yoki yumaloq lapshalar yarmiga taxlanadi va tuxumbarak kabi qirralarning boʻylab bir-biriga bosiladi. Oldindan pishirilgan va maydalangan masalliq hududga qarab farq qiladi va odatda, sabzavot va rikotta pishlogʻini oʻz ichiga oladi. Kortina d' Ampezzodan original retseptlar: lavlagi, kartoshka va qizil Verona sholgʻomi bilan „qizil“ variant (casunziei rosc); ismaloq va yovvoyi shnit-piyoz bilan toʻldirilgan „yashil“ variant (casunziei verdes). Boshqa turlariga qovoq yoki turp solinadi. Ichiga solishga vetchina, qoʻziqorin, pishloq turlari, koʻknori urugʻi kabi boshqa ingrediyentlar boʻlishi mumkin. Xususan, kazunsey all’ampezzana qizil va sariq sholgʻom bilan toʻldiriladi va odatda eritilgan sariyogʻ, koʻknor urugʻi va parmezan pishloqi bilan birga dasturxonga tortiladi. Mavrak taʼmli eritilgan sariyogʻ yoki turpga asoslangan sous bilan birga tortiladigan variantlari mavjud.

Chencheniga-Agordinoda kazunsey maydalangan koʻknori urugʻi va asal bilan birga tortiladigan anʼanaviy Rojdestvo bayrami taomi edi.

Yana qarang 

 Perogi
 Ravioli

Manbalar

Boshqa manbalar 

 Vosxititelnaya kuxnya Ampesso
 Pasta: universalnaya eda ili vkus jizni. Rukovodstvo po legkomu prigotovleniyu i iziskannomu upotrebleniyu. Yelena Kalugina, Adriano Rukini, 2021. — C. 155. — ISBN 5043680822, 9785043680822

Italyan oshxonasi
Xamirli taomlar
Qurbaqa keksi

Qurbaqa keksi () — qurbaqa boshi shaklidagi shirinlik boʻlib, biskvitdan tayorlanadi va ustiga shakar siropi qoʻshiladi. Qurbaqa keksi birinchi marta Avstraliyada 1922-yilda  novvoyxonasida tayyorlangan va tez orada Janubiy Avstraliyada mashhur taomga aylangan. Dastlab, qurbaqa kekslari faqat yashil rangga ega edi, lekin tez orada jigarrang va pushti kekslar paydo boʻldi va keyinchalik koʻplab boshqa tuslari ham paydo boʻldi.

Tarixi 
1920-yillarning boshlarida Gordon Balfour (Jon Balfourning jiyani, Balfours novvoyxonalari asoschisi) Fransiyaga keldi va u erda Yevropa qandolat mahsulotlari orasida qurbaqa keksini koʻrdi. Balfours 1922-yilda Gordon Adelaidaga qaytganidan keyin qurbaqa keksini pishirishni boshladi. Bu tort Balfours kasbiga aylandi va anʼanaviy ravishda Janubiy Avstraliyada sotila boshlandi. Ular hozirda Viktoriya, Kvinslend va boshqa shtatlarda ham sotiladi. Ushbu keksning koʻplab variantlari mavjud va yangi shakllar, masalan, Rojdestvo uchun qorbobo va Pasxa uchun joʻja paydo boʻldi. Adelaida futbol klubi ranglarida bezatilgan qurbaqa keksi varianti mavjud.

Manbalar

Adabiyotlar 

 
 
 
 
 
 
 
 
 
 
Shirinliklar
 Avstraliya pishiriqlar
Kaul

Kaul ( — Uels taomi, shoʻrva yoki jarkop. Zamonaviy Uels tilida bu soʻz har qanday shoʻrva yoki bulon uchun ishlatiladi; Ingliz tilida bu anʼanaviy Uels shoʻrvasini bildiradi, odatda, Uels tilida cawl cymreig deb ataladi. Tarixiy jihatdan ingrediyentlar oʻzgarib turardi, lekin eng keng tarqalgan retseptlarda qoʻzichoq yoki mol goʻshti, kartoshka, bryukva, sabzi va boshqa mavsumiy sabzavotlar boʻladi. Kaul Uelsning milliy taomi sifatida tan olingan.

Tarixi 
XIV-asrga oid retseptlar tufayli kaul Uelsning milliy taomi hisoblanadi. Kaul anʼanaviy ravishda janubi-gʻarbiy Uelsda qish oylarida isteʼmol qilingan. Bugungi kunda bu soʻz, koʻpincha, Uels madaniyati bilan bogʻliqligi sababli qoʻy goʻshti va piyoz solingan taomni bildirish uchun ishlatiladi, lekin ilgari tu, zlangan choʻchqa goʻshti yoki mol goʻshti, shuningdek, bryukva, sabzi va boshqa mavsumiy sabzavotlar bilan tayyorlangan. XVIII-asrning ikkinchi yarmida Uels oshxonasida kartoshka paydo boʻlishi bilan ular retseptning asosiy tarkibiy qismiga aylandi.

Idishdagi goʻsht odatda oʻrtacha boʻlaklarga boʻlinib, suvda sabzavot bilan qaynatiladi. Bulyon suli yoki un bilan quyuqlashtiriladi va keyin goʻshtsiz yoki sabzavotsiz holda birinchi taom sifatida tortiladi. Keyin sabzavot va goʻsht boʻlaklari ikkinchi taom sifatida tortiladi. Yagona taom sifatida tortiladigan Kaul bugungi kunda Shimoliy Uelsdagi oʻxshashi lobsgous kabi taomlarni dasturxonga tortishning eng mashhur usuli hisoblanadi. Lobsgous goʻsht va sabzavotlar kichikroq boʻlaklarga boʻlingani va bulon quyuqlashtirilmagani bilan farq qiladi.

Cawl cennin yoki leek cawl (piyozli shoʻrva) goʻshtsiz, lekin goʻshtli bulon bilan tayyorlanishi mumkin. Baʼzi hududlarda kaul, koʻpincha, non va pishloq bilan birga tortiladi. Ular alohida-alohida tarelkada beriladi. Bu taom anʼanaviy tarzda temir tovada yoki qozonda olovda pishirilib, yogʻoch qoshiq bilan isteʼmol qilingan.

Etimologiyasi 
Uels tilidagi cawl soʻzi birinchi marta XIV-asrda tilga olingan va oʻsimlik poyasi, karam poyasi yoki karam boshi degan maʼnoni anglatuvchi lotincha caulisdan olingan deb hisoblanadi. Muqobil versiyalar bu „iliq“ degan maʼnoni anglatuvchi lotincha kalidusdan, „bulyon“ yoki „sous“ degan maʼnoni anglatuvchi ispancha kaldodan kelib chiqqani haqidadir.

Manbalar

Adabiyotlar 

 
 
 
 BBC recipe for Cawl Cennin Arxivnaya kopiya ot 7-dekabrya 2016 na Wayback Machine
 recipe for cawl and other Welsh food
 WWF: sup iz baranini — samoe neekologichnoe britanskoe blyudo Arxivnaya kopiya ot 22-fevralya 2022 na Wayback Machine
 Kaul — Valliyskaya kuxnya Arxivnaya kopiya ot 22-fevralya 2022 na Wayback Machine
Uels oshxonasi
Shoʻrvalar
Zapekanka

Zapekanka — pyuresi boʻlgan mahsulotlardan va qoʻshimcha komponent (masalan, tvorog — tuxum)lardan tayyorlangan taom. Pechda yoki tovada pishirish varagʻida pishiring. Pishirishdan oldin idishning ustiga sariyogʻ va koʻpirtirilgan tuxum surtiladi, yuzaki qobiq uchun.

 Tvorog
 Kartoshka
 karam
 pishloq
 makaron

Lazanya yoki puding kabi Yevropaning turli xil mashhur taomlari ham aslida zapekanka hisoblanadi. Rus oshxonasida boʻtqa bilan tvorogli zapekanka krupenik deb ataladi.

Manbalar

Adabiyotlar 

 Poxlyobkin V. V. Zapekanka // Kulinarniy slovar. — M.: Izdatelstvo „E“, 2015. — S. 119. — 456 s. — 4000 ekz. — ISBN 978-5-699-75127-3.
 Poxlyobkin V. V. Zapekanka // O kulinarii ot A do Ya: Slovar-spravochnik. — Mn.: Polimya, 1988. — S. 63. — 224 s. — 200 000 ekz. — ISBN 5-345-00218-5.
 Ratushniy A. S. Zapekanka // Vsyo o ede ot A do Ya: Ensiklopediya. — M.: Izdatelsko-torgovaya korporatsiya „Dashkov i K°“, 2016. — S. 146—149. — 440 s. — 300 ekz. — ISBN 978-5-394-02484-9.

alifbo tartibida taomlar
spirtli ichimliklar
Zemelax

Zemelax () ― Bu shakar va dolchin sepilgan olmos shaklidagi yoki kvadrat shaklidagi shirinlik. Ashkenazi yahudiylarining milliy shirinligi.

Shirinlik SSSRda sanoat usulida ishlab chiqarilgan. Uning nomi GOST R 50228-92 da qayd etilgan.

Ishlab chiqarish texnologiyasi 
Sariyogʻ, shakar, tuxum, sut kukuni va soda bir xil massaga aralashtiriladi. Un qoʻshiladi. Xamir 5-6 mm qalinlikdagi qatlam bilan yoyiladi. Tuxum surtiladi va shakar va dolchin aralashmasi sepiladi. Romb shaklida kesib olinib, pishirish varagʻiga yoyilib va 250-270 ° C haroratda 10-12 daqiqa davomida pishiriladi.

Manbalar

Adabiyotlar 

 
 
 
 
 
 sharqona shirinliklar
SSSR qandolat sanoati mahsulotlari
 yahudiy shirinliklari
 Sovet oshxonasi
Lapshevnik

Lapshevnik — uyda tayyorlangan ugra va tuxum, tvorog yoki goʻshtli toblama. Shunga oʻxshash makaron mahsulotlaridan tayyorlangan taom makaronnik deb ataladi.

Tarixi 
Lapshevnik Kuban, Don, Orenburg va Ural kazaklarining oshxonalarida, shuningdek, SSSR oshxonasida keng tanilgan.

Pishirish texnologiyasi 
Tuxumli ugra: ugra qaynatiladi, chovliga toʻkiladi va sovutiladi. Xom tuxum qoʻshiladi va aralashtiriladi. Hosil boʻlgan aralashma pech tunuka tovasiga yoki tovachaga (yogʻ bilan yogʻlangan va non boʻlaklari sepilgan) solib yoyiladi. Ugra yuzasi tekislanadi va tuxum yoki smetana surtiladi. Pechda yoki duxovkada 15-20 daqiqa davomida qizarib qobiq boʻlgunga qadar pishiriladi. Tortishdan oldin, biroz yogʻ yoki shakar sepiladi.

Manbalar 

Makaronli taomlar
Rus oshxonasi
Langet

Langet ( — „til“niz) — rus oshxonasining yupqa choʻzilgan boʻlaklari shaklida toʻqmoqlangan va non talqoniga botirib qovurilgan goʻshtli taom. Bir porsiya odatda ikkita boʻlakni oʻz ichiga oladi.

Langet oson tayyorlanadigan taom hisoblanadi: skovorodkada yoki soteyniklarda qovurishdan oldin mol goʻshtining yupqa qismidan ikki boʻlak goʻsht 8-10 mm qalinlikda toʻqmoqlanadi, ular odatda tuz va murch bilan ziravorlanadi va eritilgan sariyogʻ yoki choʻchqa yogʻida qovuriladi. Qizartirib qovurilgan qobiqli langet odatda goʻsht seli va qovurilgan sabzavot guldastalari bilan qoplangan murakkab garnir bilan, sariyogʻ va toʻgʻralgan koʻkatlar bilan qovurilgan kartoshka va Madeyra achchiq qizil sous bilan tortiladi. Langet koʻpincha „ovchiga xos“ — piyoz va qoʻziqorin bilan pomidor sousida yoki terisiz sariyogʻda qovurilgan pomidorli garnir bilan tortiladi. P. P. Aleksandrova-Ignatieva langetni achchiq va robert souslari bilan, E. I. Moloxovets — truffle yoki shampignon pyuresi bilan xizmat qilishni tavsiya qilgan.

Porsiyalangan goʻshtli langet Rossiyada boshqa oʻzlashtirilganlar qatorida XVIII-asrda oshxona pechining paydo boʻlishi bilan paydo boʻldi, oʻsha vaqtlarda goʻsht rus pechida katta boʻlaklarga boʻlib pishirilgan va u qovurilgan degan maʼnoda oddiygina „issiq yegulik“ deb nomlangan. Sovet jamoat ovqatlanishi davrida langet restoran taomi hisoblanar edi, uning muallifligi fransuz oshpazlariga tegishli edi. SSSRda oson standartlashtirilgan taom ham yarim tayyor mahsulot sifatida sotilgan.

Manbalar

Adabiyotlar 
 
 
 
 Langet // Tovarniy slovar / I. A. Pugachyov (glavniy redaktor). — M.: Gosudarstvennoe izdatelstvo torgovoy literaturi, 1958. — T. IV. — Stb. 995 — 569 s.
 
 
 
 Poxlyobkin V. V. Langet // O kulinarii ot A do Ya: Slovar-spravochnik. — Mn.: Polimya, 1988. — S. 87. — 224 s. — 200 000 ekz. — ISBN 5-345-00218-5.
 Poxlyobkin V. V. Langet // Kulinarniy slovar. — M.: Izdatelstvo „E“, 2015. — S. 180. — 456 s. — 4000 ekz. — ISBN 978-5-699-75127-3.
 Ratushniy A. S. Langet // Vsyo o ede ot A do Ya: Ensiklopediya. — M.: Izdatelsko-torgovaya korporatsiya „Dashkov i K°“, 2016. — S. 203. — 440 s. — 300 ekz. — ISBN 978-5-394-02484-9.
 
 Langet // Kultura pitaniya. Ensiklopedicheskiy spravochnik / Pod red. I. A. Chaxovskogo. — 3-e izdanie. — Mn.: „Belorusskaya ensiklopediya imeni Petrusya Brovki“, 1993. — S. 153. — 540 s. — ISBN 5-85700-122-6.

Alifbo boʻyicha taomlar
Rus oshxonasi
Pazandachilik mahsulotlari
Mol goʻshtidan taomlar
Albaniya — Isroil munosabatlari

Albaniya va Isroil aloqalari. Mamlakatlar oʻrtasida diplomatik aloqalar 1991-yil 20-avgustda oʻrnatilgan. Albaniya 1949-yilda Isroil davlatini tan olgan. Albaniyaning  Isroilning Ramat Gan shahrida, Isroilning esa Albaniyaning poytaxti Tirina shahrida elchixonasi mavjud.

Diplomatik munosabatlar tarixi 
1999-yilda Isroil Kosovo urushi paytida Kosovodan 100 dan ortiq alban qochqinlarini qabul qilib, ularga gumanitar yordam ko'rsatgan.

2006-yil noyabr oyida Albaniya harbiylari Janubiy Livandagi tinchlikparvar kontingentning bir qismi sifatida qatnashdi va u yerda Italiyaliklar  bilan birgalikda Isroil va Livan o'rtasida tinchlik jarayonini ta'minladilar.

2011-yil iyun oyida Isroil Bosh vaziri o‘rinbosari va tashqi ishlar vaziri Avigdor Liberman Albaniyaga rasmiy tashrif bilan borgan va u yerda Prezident Bamir Topi, Bosh vazir Sali Berisha, Tashqi ishlar vaziri Edmond Xadjinasto va parlament spikeri Jozefina Topali bilan uchrashgan. Vazir Liberman ikki tomonlama munosabatlar va hamkorlikni rivojlantirish masalalarini muhokama qilishgan.

Albaniyadagi yahudiylarning tarixi 
1939-yilgacha Albaniyada 200 ga yaqin yahudiy yashagan. 1942-yilgacha Berlindagi Albaniya elchixonasi fashistlar Germaniyasidan qochgan yahudiylar uchun vizalar taqdim etgan.

Albaniyada Ikkinchi Jahon urushidan so'ng, yahudiylar soni urush boshlanmasdan oldingi soniga qaraganda ko'pchilikni tashkil etdi . Buning asosiy sabablari Yevropaning Bolqon yarim orolidagi yahudiylarning ko'pi ikkinchi jahon urushi vaqtida Albaniyaga ko'chib o'tganliklari va Albaniya yahudiylarga katta gumanitar yordam, jumladan oziq-ovqat, uy joy bilan ta'minlagan va yahudiylarni do'stona ruhda kutib olganliklari asosiy sabablardan biri hisoblanadi. 

Albanlar nafaqat o'z mamlakatida yashovchi yahudiylarini himoya qilgan, balki qo'shni davlatlardan kelgan yahudiylarga boshpana bergan. Albanlar mamlakatda yashovchi yahudiylar ro'yxatini tuzishdan bosh tortganlar. Aksincha buning o'rniga ular yahudiy oilalariga soxta hujjatlar bilan yordam berishgan. Rasmiy maʼlumotlarga koʻra, boshqa Bolqon davlatlaridan kelgan 1200 ga yaqin yahudiy qochqinlar Ikkinchi Jahon urushi paytida alban oilalari bilan yashiringanlar. Tarixning ushbu kechinmalari sabab Albaniya va Isroil davlatlari o'rtasida o'zaro iqtisodiy va siyosiy aloqalar o'rnatilgan.

Shuningdek 

 Albaniyada yahudiylik

Manbalar

Havolalar 

 Albaniyaning Isroildagi elchixonasi 
 Isroilning Albaniyadagi elchixonasi 
 Tadqiqot markazi - Albaniya
Isroilning ikki tomonlama aloqalari
Isroil
Albaniya
Zagor shtrukllari

Zagor Shtrukllari — Xorvatiyaning Zagorje va Zagreb shahridan kelgan mashhur anʼanaviy xorvat taomidir. Shtruklning mahalliy aholi orasida mashhurligi Krapinsko-Zagorsk va Varazda okruglari chegaralaridan oshib ketdi va shuning uchun ular bugungi kunda Xorvatiya gastronomiyasini dunyoda ommalashtirish uchun koʻpincha tayyorlanadi. Shtrukl — pishloq va tuxum qoʻshilgan unli taom boʻlib, unga sariyogʻ, qaymoq yoki sous qoʻshiladi. Bu juda nozik taomni sanchqi bilan yeyish kerak. Zagor shtrukli anʼanaviy sloveniyalik „strukli“ bilan bogʻliq (Sloven ).

Tayyorlanishi 
Shtrukli ikki usulda tayyorlanishi mumkin: qaynatish va pishirish orqali. Sigir sutidan qilingan pishloq bilan toʻldirilgan xamir ikkala usulda ham qoʻllaniladi. Tuzli suvda qaynatilgan Shtrukli eritilgan yogʻ bilan quyiladi va qovurilgan non boʻlaklari bilan sepiladi, shuningdek, xushboʻy shoʻrvada ham tortiladi. Pishirilgan shtrukli issiqlik bilan ishlov berishdan oldin qoʻshimcha ravishda qaymoq bilan quyiladi.

Shtruklni tayyorlash uchun un, tuz, bitta tuxum, iliq suvdan xamir qorish kerak. Sirka va moy qoʻshing, bir oz dam oldiring, soʻng yaxshilab yoyib, sigir sutidan pishloq, tuz aralashmasi bilan toʻldiring, shirin tuzilmalar uchun shakar bilan tuxum va smetana.

Madaniy meros 
2007-yilda Zagorje shtrukli Xorvatiya Madaniyat vazirligi tomonidan yuritiladigan Xorvatiya nomoddiy madaniy merosi roʻyxatiga kiritilgan.

2009-yildan beri Kumrovec shahrida struklini tayyorlashning anʼanaviy usulini targʻib qilish va saqlash maqsadida tashkil etilgan maxsus tadbir Strukliada boʻlib oʻtadi, bu har yili mahalliy aholi va chet ellik mehmonlarni tobora koʻproq jalb qiladi.

Manbalar

Havolalar 

 Xorvatiya oziq-ovqat agentligi veb-saytida „Zagorski domaći shtrukli“ )
 Xorvatiya oshxonasi
un mahsulotlari
Pishloqli taomlar